ADVENT U POŽEGI 2018.

Tradicionalna predblagdanska manifestacija ove će godine Požegu staviti na mapu Advenata u Hrvatskoj u periodu od 1.prosinca do 7. siječnja.

U našem gradu na niz lokacija očekuje nas kako kaže slogan Sjajno vrijeme! I Preko 60 događaja u Gradskom kazalištu, Muzeju, Knjižnici, Športskoj dvorani Tomislav Pirc, Galeriji Ciraki, Glazbenoj školi, Art kinu te drugim lokacijama koje su posebno zanimljive u ovo blagdansko vrijeme. Uz mnoge humanitarne akcije naše posjetitelje očekuju razni događaji poput Hodanjem do zdravlja, Čaj za malog zmaja, ali i adventski razgled grada Požege uz turističkog vodiča i posjet Gradskom muzeju Požega 8. prosinca na koji posebno pozivamo naše sugrađane.

ADVENTSKE KUĆICE

Već od 1. prosinca u našoj pješačkoj zoni očekuju nas adventske kućice u kojima ćete moći kušati pečene kobasice, kuhano vino, čaj, slastice, germ knedle, domaća i božićna piva, kolače i peciva od pivskog ječma, voćna vina, rakije i druge domaće proizvode.

A moći ćete kupiti i unikatno izrađeni ručne vijenčiće za vrata, aranžmani, kuglice za bor, božićne lampice, čestitke i druge blagdanske ukrase.

Foto punkt Advent u Požegi na ulazu u šetališnu zonu kod DM.

BOŽIĆNI SAJAM

Na istoj lokaciji nas od 20. do 24. prosinca očekuje Božićni sajam uz domaće izlagače s programom otvorenja 20. prosinca na kojem će nastupiti Glazbena radionica Nota. Kroz sve dane sajma organizirane su i Božićne radionice izrade božićnih ukrasa i aranžmana u vremenu od 10 – 12 sati, a Konjogojstvena udruga Vallis Aurea organizira Advenstku vožnju kočijom u istom vremenu.

21. prosinca Moto Klub Independent već tradicionalno će darivati djecu od 11 sati.

Novi događaj ove godine uveli smo ADVENT WINTER PARTY gdje ćemo uz nagradnu igru i DJ Pavku se družiti od 21 sat uz kuhano vino, kobasice i kraft pivo.

22. prosinca Odred izviđača će dijeliti Betlehemsko svijetlo mira.

24. prosinca na sam Badnjak Obrtnička komora PSŽ i Udruženje obrtnika Požega organizira Božićni domjenak za građane od 10:30 sati nakon čega slijedi božićni koncert Brass kvinteta „Pandur“.

TRG SV TEREZIJE

Već tradicionalno na Trgu sv. Terezije svake subote od 18:30 nakon mise u Katedrali sv. Terezije Avilske uz kratku propovijed i crkveni zbor zapalit ćemo po jednu adventsku svijeću 1.,8.,15. i 22.prosinca.

SPORTSKO REKREACIJSKI CENTAR POŽEGA

Ove godine **Slavonska Božićna Bajka** kroz cijeli mjesec prosinac očekuje vas na Športsko rekreativnom centru uz popularno klizalište i Cafe bar Sportivo koji su uz Grad Požegu, TZ i ŠD Lopta organizatori ovih događaja.

5.12. otvorenje klizališta uz Požeške mažoretkinje

13.12. na sv. Luciju – puštanje lampiona želja

15. i 22.12. Disco na ledu uz DJ PAVKU

31.12. Te i ove godine naše najmlađe čeka odličan program za Doček Nove Godine koji počinje 31. 12. 16 sati na klizalištu uz Božićno drvo bajki Gradskog kazališta Požega, dječjim programom uz djeda Božićnjaka i veliki vatromet u 18:00 sati.

Advent u Požegi završava **tradicionalnim dočekom Nove Godine** u Šetališnoj zoni uz novogodišnji koncert Posegane i druženje uz požeškog djedicu Borisa Benčića.

Još jednom pozivamo sve naše sugrađane i posjetitelje da posjete programe i događaje koje smo pripremili za njih te da se informiraju redovito na FB stranicama Turističke zajednice Grada Požege, ali i putem letka koji ih čekaju na frekventnim lokacijama u gradu i naravno u Gradskim novinama.